CELEX: 62015TN0730
Language: mt
Date: 2015-12-18 00:00:00
Title: Kawża T-730/15 P: Appell ippreżentat fit-18 ta’ Diċembru 2015 minn DI mid-digriet mogħti fil-15 ta’ Ottubru 2015 mit-Tribunal għas-Servizz Pubbliku fil-Kawża F-113/13 DI vs EASO

14.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/46
            
         Appell ippreżentat fit-18 ta’ Diċembru 2015 minn DI mid-digriet mogħti fil-15 ta’ Ottubru 2015 mit-Tribunal għas-Servizz Pubbliku fil-Kawża F-113/13 DI vs EASO
   (Kawża T-730/15 P)
   (2016/C 098/61)
   Lingwa tal-kawża: l-Ingliż
   
      Partijiet
   
   
      Appellanti: DI (Bucharest, ir-Rumanija) (rappreżentanti: I. Vlaic u G. Iliescu, avukati)
   
      Partijiet oħra fil-proċedura: Uffiċċju Ewropew ta’ Appoġġ fil-qasam tal-Asil (EASO)
   
      Talbiet tal-appellant:
   
   
               —
            
            
               tannulla d-digriet tal-15 ta’ Ottubru 2015 tat-Tribunal għas-Servizz Pubbliku fl-intier tiegħu fil-Kawża F-113/13;
            
         
               —
            
            
               tilqa’ dan l-appell;
            
         
               —
            
            
               tannulla d-deċiżjoni tal-EASO li tkeċċi lill-appellant, u konsegwentement tobbliga lill-EASO jannulla l-effetti legali kollha tal-imsemmija deċiżjoni u li jpoġġi lill-appellant fl-istatus preċedenti kif xieraq;
            
         
               —
            
            
               tobbliga lill-EASO jħallas lill-appellant l-ammont ta’ EUR 90 000 bħala danni materjali, u l-ammont ta’ EUR 500 000 bħala danni morali; u
            
         
               —
            
            
               tobbliga lill-EASO jħallas l-ispejjeż kollha tal-appellant relatati mar-rappreżentazzjoni legali quddiem it-Tribunal għas-Servizz Pubbliku dwar il-Kawża F-113/13, u dwar dan l-appell.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tliet aggravji.
   
               1.
            
            
               L-ewwel aggravju huwa bbażat fuq l-allegazzjoni li l-appell tal-appellant kien ammissibbli u għandu bażi peress li josserva l-korrispondenza bejn l-aggravji, ir-raġunijiet u l-fatti msemmija fi ħdan l-ilment mibgħut waqt il-proċedura amministrattiva u dawk ippreżentati fid-dettall quddiem it-Tribunal għas-Servizz Pubbliku.
            
         
               2.
            
            
               It-tieni aggravju huwa bbażat fuq l-allegazzjoni ta’ ksur tal-prinċipju ta’ aċċess għal smigħ xieraq u nuqqas ta’ analiżi ġusta fil-fażi ta’ qabel il-kawża. L-ilment tal-appellant waqt il-proċedura amministrattiva kien miċħud mill-istess persuna li inizjalment iddeċidiet li tkeċċi lill-appellant.
               It-tielet aggravju huwa bbażat fuq ksur tal-prinċipju ta’ ugwaljanza fit-trattament mit-Tribunal għas-Servizz Pubbliku.